Den Nord-Cimbriske Tilskuer, 1831-09-16
Politiske Efterretninger. Polen. Skjøndt den preussiske Statstidende tilstaaer, at Polakkerne skulle have tilfægtet sig betydelige Fordeele over Russerne, har man dog endnu intet Officielt om de detaillerede Omstændigheder ved samme, men fra Krakau skrives under 1ste September: J Forgaars Aftes modtog en her sig opholdende Borger af Kongeriget Polen et Brev, hvori der opgives, som noget gandske til forladeligt, at efter at de polske Generaler Turno og Milberg havde erholdt Kundskab om Fremrykningen af det russiske Reservecorps under General Tolstoi, have de angrebet samme paa den anden Side Weichselen, sprængt hans hele Corps fra hinanden og frataget ham 40 Kanoner, som strax ere blevne sendte til Warschau af den Vei, som paa hiin Side Weichselen endnu ikke er spærret af Russerne. Denne Bataille - siger Coureren - vil have den meest afgjørende Jndflydelse paa hele Kom pens Udfald, thi det er øiensynlig, at kun disse Troppers Ankomst har afholdt Feldtmarskal Paskewitsch fra at levere et Slag. Det ny Reservecorps, som Grev Tolstoi anførte, havde, foruden betydelig Amunition og andre Forraad, en stor Kasse, og en Mængde Bagage og Remonteheste, Snart vil vel altsaa Communicationen med Warschau igjen være aaben. Fra Thorn skrives under 3die September: J de sidste Dage har et polsk Corps gandske uformodentlig nærmet sig vores Grændse paa den høire Weichselbred, og har jaget de der opstillede russiske Afdelinger, deels over Skibsbroen ved Sylno, og deels ind paa vores Gebet. Broen selv have Russerne i største Hast brudt af, for at dække deres paa den venstre Weichselbred liggende Magaziner; i Gaar Aftes hørte vi en hæftig Kanonade, hvoraf Resultatet endnu ikke er bekjendt. - Den preussiske Statstidende, melder under 3die September, at et polsk Corps paa 5 a 6000 Mand var i de sidste Dage af forrige Maaned, fra Plock over Lipno, trængt frem mod Ossick, formodentlig i Hensigt for at bemægtige sig et derværende russisk Magazin; den ved Weichselbroen commanderende General Rønne trak sig tilbage, for Overmagten, efter en Fægtning, og brød Broen af. Privat i Efterretninger tale om ny Udfald, der skulle være foretagne fra Warschau af de polske Tropper, og ved hvilket det skal være lykkedes at skaffe betydelige Forraad til Warschau, hvor Rolighed og Orden igjen skal være tilveiebragt. General Krukkowick er Dictator med uindskrænket Magt. 40 Personer, som have stiftet det sidste Oprør, ere paa Dictatorens befaling blevne skudte. Det hedder, at GeneralSkrynecti skal igien være Generalissimus. J Henseende til Polakkernes Stridskræfter, da angiver Krakauer-Coureer den polske Krigsmagt at bestaae af 80,000 Mand regulaire Tropper i og foran Warschau, 50,000 Mand Landeværn, deels bevæbnet med Gevæhrer og deels med Leer; Gen. Kaminskys Corps ved Kasky 7000 Mand; den wolhyniske General Rozicki staaer ved Ostrowiecmed 10,000 Mand; 10,000 Md. af Landstormen, ved Zark, og endelig de wolbyniske Cosakker og Reservemandskabet mod 15,000 Mand; tilsammen en Stridsmagt af 170,000 Mand, som ere færdige til at kæmpe med de 200,000 Mand Russere, som staae under Feldtmarskal Paskewitsch. J Warschau skal være truffen store Forsvarsanstalter, som meget kunne forlænge Stadens Jndtagelse ved Vaabenmagt; Magazinerne skulle være forsynede med alle Fornødenheder, saa at naar alle de til Stadens Forsvar ubrugbare Jndividuer, bliver bortfjernet derfra, saa vil den i et Par Maaneder kunne modstaae en beleirende Armee; og da vil vel den slette Aarstid komme de Beleirede, til Hielp, ligesom sidst. Zamose bliver i denne Tid beskudt af General Kaisarow; Staden, stod allerede 3die Gange i Brand. Den polske Besætning havde gjort et Udfald, som var tilbageslaaet med Tab.